

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA SVETI ILIJA**

 **Općinski načelnik**

KLASA: 361-01/16-02/02

URBROJ: 2186/08-16-01

Sveti Ilija, 01.08.2016.

 Temeljem članka 96. Zakona o javnoj nabavi („Narodne novine“, broj 90/11, 83/13, 143/13 i 13/14) i članka 47. Statuta Općine Sveti Ilija („Službeni vjesnik Varaždinske županije“, broj 25/13 i 48/13), u otvorenom postupku javne nabave male vrijednosti, objavljenom u elektroničkom oglasniku javne nabave, broj objave 2016/S 002-0014203, od 27.06.2016., Općinski načelnik donosi

**ODLUKU**

**o odabiru najpovoljnijeg ponuditelja u otvorenom postupku javne nabave za radove na rekonstrukciji nerazvrstanih cesta na području Općine Sveti Ilija**

Članak 1.

Ponuda **PZC d.d., Kralja Petra Krešimira IV-25, 42000 Varaždin, OIB 77718926011**, odabrana je za sklapanje ugovora o javnoj nabavi za radove na rekonstrukciji nerazvrstanih cesta na području Općine Sveti Ilija, po ponudbenoj cijeni **866.395,86** kn bez PDV-a.

Članak 2.

Gore navedeni ponuditelj, PZC d.d., Kralja Petra Krešimira IV-25, 42000 Varaždin, OIB 77718926011, dostavio je prihvatljivu, pravilnu i prikladnu ponudu koja u potpunosti zadovoljava uvjete iz dokumentacije nadmetanja, a prema kriteriju najniže cijene na temelju članka 82., stavak 1. podstavak 2. Zakona o javnoj nabavi (dalje: Zakona) ocijenjena je najpovoljnijom te je stoga gore navedeni gospodarski subjekt odabran za sklapanje ugovora o javnoj nabavi.

Članak 3.

Rok mirovanja iznosi **10** dana od dana dostave odluke o odabiru sukladno članku 98. Zakona.

Članak 4.

Protiv ove odluke može se izjaviti žalba Državnoj komisiji u roku od **5** dana od dana primitka odluke o odabiru sukladno članku 145. i 146. Zakona („Narodne novine“, broj 90/11, 83/13, 143/13 i 13/14). Žalba se izjavljuje Državnoj komisiji u pisanom obliku, a dostavlja se neposredno, poštom, kao i elektroničkim putem ako su za to ostvareni obostrani uvjeti dostavljanja elektroničkih isprava u skladu s propisom o elektroničkom potpisu. Istodobno s dostavljanjem žalbe Državnoj komisiji, žalitelj je obvezan primjerak žalbe dostaviti i naručitelju na dokaziv način.

Članak 5.

Ova Odluka stupa na snagu danom donošenja.

 Općinski načelnik

 Marin Bosilj, dipl. ing.